1. ETEC

Pöytätietokone ja integroitu pöytätietokone 1.1 1 päivästä heinäkuuta 2014 1.1.1 Vuotuinen kokonaisenergiankulutus (ETEC, kWh/vuosi) saa olla enintään: a) Luokan A tietokone: 133,00; b) Luokan B tietokone: 158,00; c) Luokan C tietokone: 188,00; d) Luokan D tietokone: 211,00. ETEC lasketaan käyttäen seuraavaa kaavaa: . Tietokoneille, joissa ei ole erillistä lepotilaa, mutta joiden valmiustilan tehontarve on enintään 10,00 W, voidaan lepotilan tehon (Psleep) asemesta käyttää valmiustilan tehoa (Pidle) siten, että kaava korvataan seuraavalla kaavalla: Kaikki Px-arvot ovat tehoarvoja ilmoitetuissa määritelmäosan mukaisissa tiloissa mitattuina watteina (W) liitteessä III esitettyjen menetelmien mukaisesti. 1.1.2 Lisäksi sovelletaan seuraavia ominaisuusperusteisia mukautuksia: a) muisti: 1 kWh/vuosi perustason ylittävää gigatavua (GB) kohti muistin perustason ollessa 2 GB (luokan A, B ja C tietokoneet) tai 4 GB (luokan D tietokoneet); b) sisäinen lisätallennusväline: 25 kWh/vuosi; c) erillinen televisioviritin: 15 kWh/vuosi; d) erillinen audiokortti: 15 kWh/vuosi; e) erillinen grafiikkakortti (dGfx) ensimmäistä ja kutakin sitä seuraavaa erillistä lisägrafiikkakorttia (dGfx) kohti: dGfx-luokka TEC-lisäys (kWh/vuosi) Ensimmäinen erillinen grafiikkakortti (dGfx) G1 34 G2 54 G3 69 G4 100 G5 133 G6 166 G7 225 Kukin sen jälkeinen erillinen lisägrafiikkakortti (dGfx) G1 20 G2 32 G3 41 G4 59 G5 78 G6 98 G7 133 1.1.3 Kohdissa 1.1.2 ja 1.2.2 mainittuja erillisten grafiikkakorttien (dGfx), erillisten televisiovirittimien ja erillisten audiokorttien ominaisuusperusteisia mukautuksia sovelletaan ainoastaan niihin kortteihin ja virittimiin, jotka ovat käyttövalmiudessa pöytätietokoneiden tai integroitujen pöytätietokoneiden testauksen aikana. 1.1.4 Kohdissa 1.1.1 ja 1.1.2 olevia säännöksiä ja niiden kohdassa 1.2 säädettyjä tarkistuksia ei sovelleta luokan D pöytätietokoneisiin ja integroituihin pöytätietokoneisiin, jotka täyttävät kaikki seuraavat tekniset edellytykset: a) keskusyksikössä vähintään kuusi fyysistä ydintä; ja b) vähintään yksi erillinen grafiikkakortti (dGfx) niin, että kehyspuskurin kaistanleveys on yhteensä yli 320 GB/s; ja c) vähintään 16 GB järjestelmämuistia; ja d) teholähde, jonka mitoitusantoteho on vähintään 1 000 W. 1.2 1 päivästä tammikuuta 2016 1.2.1 Kohdassa 1.1.1 säädettyyn vuotuiseen kokonaisenergiankulutukseen tehdään seuraavat tarkistukset: Vuotuinen kokonaisenergiankulutus (ETEC, kWh/vuosi) saa olla enintään: a) Luokan A tietokone: 94,00; b) Luokan B tietokone: 112,00; c) Luokan C tietokone: 134,00; d) Luokan D tietokone: 150,00. 1.2.2 Kohdan 1.1.2 e alakohdassa säädettyihin erillisten grafiikkakorttien (dGfx) ominaisuusperusteisiin mukautuksiin tehdään seuraavat tarkistukset: dGfx-luokka TEC-lisäys (kWh/vuosi) Ensimmäinen erillinen grafiikkakortti (dGfx) G1 18 G2 30 G3 38 G4 54 G5 72 G6 90 G7 122 Kukin sen jälkeinen erillinen lisägrafiikkakortti (dGfx) G1 11 G2 17 G3 22 G4 32 G5 42 G6 53 G7 72

Kannettava tietokone 1.3 1 päivästä heinäkuuta 2014 1.3.1 Vuotuinen kokonaisenergiankulutus (ETEC, kWh/vuosi) saa olla enintään: a) Luokan A tietokone: 36,00; b) Luokan B tietokone: 48,00; c) Luokan C tietokone: 80,50; ETEC lasketaan käyttäen seuraavaa kaavaa: jossa kaikki Px-arvot ovat tehoarvoja ilmoitetuissa määritelmäosan mukaisissa tiloissa mitattuina watteina (W) liitteessä III esitettyjen menetelmien mukaisesti. 1.3.2 Lisäksi sovelletaan seuraavia ominaisuusperusteisia mukautuksia: a) muisti: 0,4 kWh/vuosi perustason ylittävää gigatavua (GB) kohti muistin perustason ollessa 4 GB; b) sisäinen lisätallennusväline: 3 kWh/vuosi; c) erillinen televisioviritin: 2,1 kWh/vuosi; d) erillinen grafiikkakortti (dGfx) (ensimmäistä ja kutakin sitä seuraavaa erillistä lisägrafiikkakorttia (dGfx) kohti: dGfx-luokka TEC-lisäys (kWh/vuosi) Ensimmäinen erillinen grafiikkakortti (dGfx) G1 12 G2 20 G3 26 G4 37 G5 49 G6 61 G7 113 Kukin sen jälkeinen erillinen lisägrafiikkakortti (dGfx) G1 7 G2 12 G3 15 G4 22 G5 29 G6 36 G7 66 1.3.3 Kohdissa 1.3.2 ja 1.4.2 mainittuja erillisten grafiikkakorttien (dGfx) ja erillisten televisiovirittimien ominaisuusperusteisia mukautuksia sovelletaan ainoastaan niihin kortteihin ja virittimiin, jotka ovat käyttövalmiudessa kannettavien tietokoneiden testauksen aikana. 1.3.4 Kohdissa 1.3.1 ja 1.3.2 olevia säännöksiä ja niiden kohdassa 1.4 säädettyjä tarkistuksia ei sovelleta luokan C kannettaviin tietokoneisiin ja integroituihin pöytätietokoneisiin, jotka täyttävät kaikki seuraavat tekniset edellytykset: a) keskusyksikössä vähintään neljä fyysistä ydintä; ja b) vähintään yksi erillinen grafiikkakortti (dGfx) niin, että kehyspuskurin kaistanleveys on yhteensä yli 225 GB/s; ja c) vähintään 16 GB järjestelmämuistia. 1.4 1 päivästä tammikuuta 2016 1.4.1 Kohdassa 1.3.1 säädettyyn vuotuiseen kokonaisenergiankulutukseen tehdään seuraavat tarkistukset: Vuotuinen kokonaisenergiankulutus (ETEC, kWh/vuosi) saa olla enintään: a) Luokan A tietokone: 27,00; b) Luokan B tietokone: 36,00; c) Luokan C tietokone: 60,50. 1.4.2 Kohdan 1.3.2 d alakohdassa säädettyihin erillisten grafiikkakorttien (dGfx) ominaisuusperusteisiin mukautuksiin tehdään seuraavat tarkistukset: dGfx-luokka TEC-lisäys (kWh/vuosi) Ensimmäinen erillinen grafiikkakortti (dGfx) G1 7 G2 11 G3 13 G4 20 G5 27 G6 33 G7 61 Kukin sen jälkeinen erillinen lisägrafiikkakortti (dGfx) G1 4 G2 6 G3 8 G4 12 G5 16 G6 20 G7 36

2. LEPOTILA

Pöytätietokone, integroitu pöytätietokone ja kannettava tietokone 2. 1 päivästä heinäkuuta 2014 2.1 Tuotteessa on oltava lepotila ja/tai ominaisuuksiltaan lepotilaa vastaava muu tila, joka ei ylitä lepotilalle asetettuja tehontarvevaatimuksia. 2.2 Lepotilan tehontarve saa olla pöytätietokoneissa ja integroiduissa pöytätietokoneissa enintään 5,00 W ja kannettavissa tietokoneissa enintään 3,00 W. 2.3 Pöytätietokoneissa ja integroiduissa pöytätietokoneissa, joiden valmiustilan tehontarve on enintään 10,00 W, ei tarvitse olla erillistä järjestelmän lepotilaa. 2.4 Jos tuote saatetaan markkinoille WOL-toiminto lepotilassa aktivoituna: a) voidaan soveltaa 0,70 W tehontarvelisäystä, b) tuote on testattava sekä WOL-toiminto päällä että WOL-toiminto pois päältä, ja tuotteen on täytettävä molemmille asetetut vaatimukset. 2.5 Jos tuote saatetaan markkinoille ilman Ethernet-valmiuksia, se on testattava WOL-toiminto pois päältä.

3. ALHAISIMMAN TEHONKULUTUKSEN TILA

Pöytätietokone, integroitu pöytätietokone ja kannettava tietokone 3. Asetuksen voimaantulosta lähtien 3.1 Tehontarve saa alhaisimman tehonkulutuksen tilassa olla enintään 0,50 W. 3.2 Tuotteessa on oltava tehonkulutustila, jossa se ei ylitä alhaisimman tehonkulutuksen tilalle asetettuja tehontarvevaatimuksia laitteen ollessa kytkettynä verkkovirtalähteeseen. 3.3 Jos tuote saatetaan markkinoille tieto- tai tilanäytöllä varustettuna, voidaan soveltaa 0,50 W tehontarvelisäystä.

4. POIS PÄÄLTÄ -TILA

Pöytätietokone, integroitu pöytätietokone ja kannettava tietokone 4. 1 päivästä heinäkuuta 2014 4.1 Tehontarve saa pois päältä -tilassa olla enintään 1,00 W. 4.2 Tuotteessa on oltava pois päältä -tila ja/tai muu tila, jossa se ei ylitä pois päältä -tilalle asetettuja tehontarvevaatimuksia laitteen ollessa kytkettynä verkkovirtalähteeseen. 4.3 Jos tuote saatetaan markkinoille WOL-toiminto pois päältä -tilassa aktivoituna: a) voidaan soveltaa 0,70 W tehontarvelisäystä, b) tuote on testattava sekä WOL-toiminto päällä että WOL-toiminto pois päältä, ja tuotteen on täytettävä molemmille asetetut vaatimukset. 4.4 Jos tuote saatetaan markkinoille ilman Ethernet-valmiuksia, se on testattava WOL-toiminto pois päältä.

5. SISÄISEN TEHOLÄHTEEN HYÖTYSUHDE

Pöytätietokone, integroitu pöytätietokone, pöytäkevytpääte, työasema ja pienpalvelin 5.1 1 päivästä heinäkuuta 2014 Kaikkien tietokoneiden sisäisten teholähteiden hyötysuhteen on oltava vähintään a) 85 %, kun käytössä on 50 % mitoitusantotehosta, b) 82 %, kun käytössä on 20 % ja 100 % mitoitusantotehosta, c) tehokerroin = 0,9, kun käytössä on 100 % mitoitusantotehosta. Tehokerroinvaatimusta ei sovelleta sisäisiin teholähteisiin, joiden suurin mitoitusantoteho on alle 75 W.

Tietokonepalvelimet 5.2 1 päivästä heinäkuuta 2014 5.2.1 Kaikkien monisyöttöteholähteiden (AC-DC) hyötysuhteen on oltava vähintään: a) 85 %, kun käytössä on 50 % mitoitusantotehosta, b) 82 %, kun käytössä on 20 % ja 100 % mitoitusantotehosta, 5.2.2 Kaikkien monisyöttöteholähteiden (AC-DC) tehokertoimen on oltava vähintään: a) 0,8, kun käytössä on 20 % mitoitusantotehosta. b) 0,9, kun käytössä on 50 % mitoitusantotehosta. c) 0,95, kun käytössä on 100 % mitoitusantotehosta. 5.2.3 Kaikkien yksittäissyöttöteholähteiden (AC-DC), joiden mitoitusantoteho on enintään 500 W, hyötysuhteen on oltava vähintään: a) 70 %, kun käytössä on 10 % mitoitusantotehosta, b) 82 %, kun käytössä on 20 % mitoitusantotehosta, c) 89 %, kun käytössä on 50 % mitoitusantotehosta, d) 85 %, kun käytössä on 100 % mitoitusantotehosta. 5.2.4 Kaikkien yksittäissyöttöteholähteiden (AC-DC), joiden mitoitusantoteho on enintään 500 W, tehokertoimen on oltava vähintään: a) 0,8, kun käytössä on 20 % mitoitusantotehosta, b) 0,9, kun käytössä on 50 % mitoitusantotehosta, c) 0,95, kun käytössä on 100 % mitoitusantotehosta. 5.2.5 Kaikkien yksittäissyöttöteholähteiden (AC-DC), joiden mitoitusantoteho on yli 500 W mutta enintään 1 000 W, hyötysuhteen on oltava vähintään: a) 75 %, kun käytössä on 10 % mitoitusantotehosta, b) 85 %, kun käytössä on 20 % ja 100 % mitoitusantotehosta, c) 89 %, kun käytössä on 50 % mitoitusantotehosta. 5.2.6 Kaikkien yksittäissyöttöteholähteiden (AC-DC), joiden mitoitusantoteho on yli 500 W mutta enintään 1 000 W, tehokertoimen on oltava vähintään: a) 0,65, kun käytössä on 10 % mitoitusantotehosta, b) 0,8, kun käytössä on 20 % mitoitusantotehosta, c) 0,9, kun käytössä on 50 % mitoitusantotehosta, d) 0,95, kun käytössä on 100 % mitoitusantotehosta. 5.2.7 Kaikkien yksittäissyöttöteholähteiden (AC-DC), joiden mitoitusantoteho on yli 1 000 W, hyötysuhteen on oltava vähintään: a) 80 %, kun käytössä on 10 % mitoitusantotehosta, b) 88 %, kun käytössä on 20 % ja 100 % mitoitusantotehosta, c) 92 %, kun käytössä on 50 % mitoitusantotehosta. 5.2.8 Kaikkien yksittäissyöttöteholähteiden (AC-DC), joiden mitoitusantoteho on yli 1 000 W, tehokertoimen on oltava vähintään: a) 0,8, kun käytössä on 10 % mitoitusantotehosta, b) 0,9, kun käytössä on 20 % mitoitusantotehosta, c) 0,9, kun käytössä on 50 % mitoitusantotehosta, d) 0,95, kun käytössä on 100 % mitoitusantotehosta.

6. TEHONHALLINTATOIMINTO

Pöytätietokone, integroitu pöytätietokone ja kannettava tietokone 6.1 Asetuksen voimaantulosta lähtien Tietokoneessa on oltava tehonhallintatoiminto tai vastaava toiminto, joka automaattisesti kytkee tietokoneen virrankäyttötilaan, jonka tehotarve on lepotilassa sovellettavaa tehotarvevaatimusta alhaisempi, kun tietokone ei suorita päätoimintoaan tai kun muut energiaa käyttävät tuotteet eivät ole riippuvaisia sen toiminnoista. 6.2 1 päivästä heinäkuuta 2014 6.2.1 Tietokoneen kytkeytyessä lepotilaan tai WOL-toiminnolla varustettuun pois päältä -tilaan sen on vähennettävä mahdollisten aktiivisten 1 Gbit/s:n Ethernet-verkkoyhteyksien nopeutta. 6.2.2 Tietokoneen ollessa lepotilassa sen olisi reagoitava aktiiviseen tilaan siirtävään tapahtumaan (esimerkiksi verkkoyhteyksien tai käyttöliittymälaitteiden toiminnan tuloksena) siten, että aktiiviseen tilaan siirtävän tapahtuman alusta kuluu ≤ 5 sekuntia järjestelmän täydelliseen käyttökuntoon, mukaan luettuna näytön päivittyminen. 6.2.3 Tietokone on saatettava markkinoille sellaisena, että näytön lepotila aktivoituu, kun käyttäjä ei ole käyttänyt konetta 15 minuuttiin. 6.2.4 Ethernet-ominaisuudella varustetuissa tietokoneissa on oltava mahdollisuus ottaa käyttöön ja poistaa käytöstä mahdollinen Wake on LAN (WOL) -ominaisuus lepotilassa. Ethernet-ominaisuudella varustetuissa tietokoneissa on oltava mahdollisuus ottaa käyttöön ja poistaa käytöstä mahdollinen Wake on LAN (WOL) -ominaisuus pois päältä -tilassa, jos tietokone tukee WOL-ominaisuutta pois päältä -tilassa. 6.2.5 Jos tietokoneessa on nimenomainen lepotila tai muu lepotilaa vastaava toiminto, kyseisen tilan on aktivoiduttava, kun käyttäjä ei ole käyttänyt konetta 30 minuuttiin. Tämä tehonhallintatoiminto on aktivoitava ennen tuotteen saattamista markkinoille. 6.2.6 Käyttäjien on voitava helposti kytkeä käyttöön ja pois käytöstä mahdollinen langaton verkkoyhteys tai -yhteydet ja käyttäjien on saatava symbolin, valon tai vastaavan merkin muodossa selkeä tieto siitä, että langaton verkkoyhteys tai -yhteydet on kytketty käyttöön tai pois käytöstä.

7. TIEDOT, JOTKA VALMISTAJIEN ON TOIMITETTAVA

Pöytätietokone, integroitu pöytätietokone ja kannettava tietokone 7.1 1 päivästä heinäkuuta 2014 7.1.1 Valmistajien on annettava teknisessä dokumentaatiossa ja vapaasti käytettävissä olevilla verkkosivustoilla seuraavat tiedot: a) tuotteen tyyppi ja luokka 2 artiklan mukaisesti (yksi ja vain yksi luokka), b) valmistajan nimi, rekisteröity kauppanimi tai rekisteröity tavaramerkki ja yhteystiedot, c) tuotteen mallinumero, d) valmistusvuosi, e) ETEC-arvo (kWh) ja ominaisuusperusteiset mukautukset, joita sovelletaan kun kaikki erilliset grafiikkakortit (dGfx) ovat poissa käytöstä ja jos järjestelmää testataan mukautuvassa grafiikkatilassa UMA-näytönohjaimella, f) ETEC-arvo (kWh) ja ominaisuusperusteiset mukautukset, joita sovelletaan kun kaikki erilliset grafiikkakortit (dGfx) ovat käytössä, g) valmiustilan tehontarve (watteina), h) lepotilan tehontarve (watteina), i) lepotilan tehontarve WOL-toiminnon (jos käytössä) ollessa aktivoituna (watteina), j) pois päältä -tilan tehontarve (watteina), k) pois päältä -tilan tehontarve WOL-toiminnon (jos käytössä) ollessa aktivoituna (watteina), l) sisäisen teholähteen hyötysuhde, kun käytössä on 10 %, 20 %, 50 % ja 100 % mitoitusantotehosta, m) ulkoisen teholähteen hyötysuhde, n) tietokoneen melutasot (ilmoitettu A-painotettu äänitehotaso); o) paristojen kestämä lataamiskertojen vähimmäismäärä (koskee vain kannettavia tietokoneita); p) e–o alakohdissa mainittujen tietojen määrittämiseen käytetyt mittausmenetelmät; q) vaiheet, joiden jälkeen tehontarpeessa saavutetaan vakaa tila; r) kuvaus siitä, miten lepotila ja/tai pois päältä -tila valittiin tai ohjelmoitiin, s) vaiheet, joiden jälkeen saavutetaan tila, jossa laite kytkeytyy automaattisesti lepotilaan ja/tai pois päältä -tilaan, t) valmiustilan kesto ennen kuin tietokone kytkeytyy automaattisesti lepotilaan tai muuhun tilaan, jossa lepotilan tehotarvevaatimukset eivät ylity, u) aika, jonka jälkeen tietokone käyttämättömänä oltuaan kytkeytyy automaattisesti virrankäyttötilaan, jossa tehontarvevaatimus on alhaisempi kuin lepotilassa, v) aika, jonka jälkeen näytön lepotila aktivoituu käyttämättömänä olon vuoksi, w) käyttäjälle annettavat tiedot tehonhallintatoiminnon energiansäästöpotentiaalista, x) käyttäjälle annettavat tiedot siitä, miten tehonhallintatoiminto aktivoidaan, y) jos tuotteessa on sisäänrakennettu näyttö, joka sisältää elohopeaa, elohopean kokonaismäärä muodossa X,X mg, z) mittausten parametriarvot: — testijännite voltteina ja testitaajuus hertseinä, — sähkönlähteen harmoninen kokonaissärö, — sähkötestauksessa käytettyjen laitteiden, laitekokoonpanon ja piirien tiedot ja niihin liittyvät asiakirjat. 7.1.2 Jos tuotemalli tuodaan markkinoille useina eri kokoonpanoina, kohdassa 7.1.1 edellytetyt tuotetiedot voidaan ilmoittaa kerran (2 artiklan mukaista) tuoteluokkaa kohti, jolloin kustakin tuoteluokasta valitaan kokoonpano, jonka tehontarve on suurin. Tiedoissa on lueteltava kaikki mallin kokoonpanot, joita malli, josta tiedot esitetään, edustaa.

Kannettava tietokone 7.2 1 päivästä heinäkuuta 2014 Jos kannettava tietokone toimii aku(i)lla, jo(i)ta muut kuin ammattikäyttäjät eivät pääse vaihtamaan, valmistajien on 7.1 kohdassa mainittujen tietojen lisäksi annettava teknisessä dokumentaatiossa, vapaasti käytettävissä olevilla verkkosivustoilla ja kannettavan tietokoneen ulkopakkauksessa seuraavat tiedot: ”Tämän tuotteen akku [akut] ei[vät] ole helposti käyttäjän vaihdettavissa.” Kannettavan tietokoneen ulkopakkauksen tiedot on merkittävä siihen näkyvästi ja luettavasti kaikilla sen maan virallisilla kielillä, jonka markkinoille tuote saatetaan.